รมว.คลังชี้เศรษฐกิจฮ่องกงเข้าสู่ ‘ภาวะถดถอย’ หลังม็อบยืดเยื้อทำ GDP หดตัว 2 ไตรมาสติด - FINNOMENA
พอล ชาน รัฐมนตรีกระทรวงการคลังฮ่องกง ระบุว่าเกาะศูนย์กลางการค้าของจีนกำลังเผชิญภาวะเศรษฐกิจถดถอย (recession) และอาจเติบโตช้ากว่าที่คาดการณ์เอาไว้ในปีนี้
29 ต.ค. 2562

พอล ชาน รัฐมนตรีกระทรวงการคลังฮ่องกง ระบุว่าเกาะศูนย์กลางการค้าของจีนกำลังเผชิญภาวะเศรษฐกิจถดถอย (recession) และอาจเติบโตช้ากว่าที่คาดการณ์เอาไว้ในปีนี้
โดยระบุว่า วิกฤตการเมืองครั้งนี้สร้างความเสียหาย “ในวงกว้าง” ต่อเศรษฐกิจฮ่องกง และคาดการณ์ GDP ไตรมาส 3 จะหดตัวติดกัน 2 ไตรมาส อันเป็นนิยามทางเทคนิคของภาวะถดถอย
สถานการณ์การประท้วงในฮ่องกงยังคงดำเนินต่อเนื่องมาจนเข้าสู่สัปดาห์ที่ 21 และเมื่อวานนี้ (27) ก็มีกลุ่มผู้ประท้วงที่สวมชุดดำและปกปิดใบหน้าจุดไฟเผาห้างร้าน ขณะที่เจ้าหน้าที่ตอบโต้ด้วยแก๊สน้ำตา ปืนฉีดน้ำแรงดันสูง และกระสุนยาง
ทั้งนี้คนหนุ่มสาวฮ่องกงไม่พอใจที่จีนเริ่มสยายอิทธิพลเข้าครอบงำเกาะแห่งนี้มากขึ้นเรื่อยๆ และเกรงว่าสูตรการปกครอง “หนึ่งประเทศ สองระบบ” ที่การันตีว่าชาวฮ่องกงจะมีสิทธิและเสรีภาพแตกต่างจากชาวจีนบนแผ่นดินใหญ่อาจถูกทำลายลง
ที่มา : https://edition.cnn.com/2019/10/28/economy/hong-kong-economy/index.html
แท็ก:
แชร์บทความ: